רפאל ליאו

**רפאל אלשנדרה קונסיסאו לְיָאוּ** (בפורטוגזית: **Rafael Alexandre Conceição Leão**, נהגה: [ʁafaˈɛɫ ˈljɐ̃w̃]; נולד ב-10 ביוני 1999) הוא כדורגלן פורטוגזי ממוצא אנגולי המשחק בעמדת הקיצוני השמאלי במילאן מהסרייה א' ובנבחרת פורטוגל.

## קריירת מועדונים
### ספורטינג ליסבון
ליאו נולד בעיר אלמדה הסמוכה לליסבון בירת פורטוגל, ובגיל תשע הצטרף למחלקת הנוער של ספורטינג ליסבון, לאחר תקופה קצרה במחלקת הנוער שלה מועדון הכדורגל אמורה. ב-21 במאי 2017 ערך את הופעת הבכורה שלו בבוגרים כשנכנס כמחליף במשחקה של קבוצת המילואים של ספורטינג ליסבון נגד קבוצת המילואים של בראגה, ואף כבש את השער היחיד לטובת ליסבון במשחק שנגמר בתוצאה 1-1.

תחת הדרכתו של המאמן ז'ורז'ה ז'זוש קיבל ליאו את ההזדמנות הראשונה שלו בקבוצה הראשונה. את הופעת הבכורה שלו בליגת העל הפורטוגלית ערך ב-11 בפברואר 2018, כשעלה כמחליף בניצחון הביתי 0–2 על פארנסה. ב-2 במרץ באותה שנה כבש את שער הבכורה שלו בליגה הבכירה מספר דקות לאחר שעלה כמחליף בהפסד החוץ 1–2 לפורטו, תוך שהוא הופך לכובש הצעיר ביותר של ספורטינג נגד אותה היריבה.

ב־14 ביוני 2018 התיר באופן חד צדדי את חוזהו בספורטינג, לאחר תקרית בה הותקפו שחקנים ואנשי צוות של המועדון על ידי אוהדים במהלך אימון.

### ליל
ב־8 באוגוסט 2018 הצטרף למועדון הכדורגל הצרפתי ליל מהליג 1 הליגה הבכירה בצרפת בהעברה חופשית וחתם על חוזה לחמש שנים. את שערו הראשון בליג 1 כבש כבר בהופעתו השנייה במועדון, בניצחון הביתי 0–1 של ליל על קן. ובמהלך העונה הרשים סקאוטים מרחבי אירופה כשכבש שמונה שערים ב-24 הופעות.

### מילאן
לאחר עונה אחת בלבד בליל הוא חתם ב-1 באוגוסט 2019 על חוזה לחמש שנים בשורות מילאן מהסרייה א', ששילמה עבורו סכום מוערך של 30 מיליון אירו. את הופעת הבכורה שלו ערך כעבור 24 יום, כשעלה כמחליף בהפסד החוץ 0–1 של מילאן לאודינזה. את שער הבכורה שלו בליגה הוא כבש ב-29 בספטמבר בהפסדה הביתי של מילאן 1–3 לפיורנטינה, תוך שהוא עובר ארבעה שחקנים בדרכו אל השער. לקראת סיום העונה לאחר החזרה מהפגרה שכפתה מגפת הקורונה על הליגה האיטלקית היה ליאו בין הבולטים בשורות מילאן שלא הפסידה עד לסיום העונה. בעונת 2021/2022 בה זכתה מילאן באליפות זכה בפרס השחקן המצטיין של הסרייה א', תוך שהוא כובש 11 שערי ליגה וכן בתואר כדורגלן השנה בליגה האיטלקית לשנת 2022. את עונת 2022/2023 סיים עם 16 שערים ו-15 בישולים בכל המסגרות. גם בעונת 2023/2024 המשיך ליאו להיות שחקן בולט במילאן וסיים את העונה עם 15 שערים ב-47 הופעות בכל המסגרות. את עונת 2024/2025 סיים ליאו עם 12 שערים ב-50 הופעות בכל המסגרות.

## קריירה בינלאומית
[ממוזער|ליאו במדי [נבחרת פורטוגל בכדורגל|נבחרת פורטוגל במשחק נגד אורוגוואי במסגרת שלב הבתים של מונדיאל 2022]]
ליאו הופיע בכל הנבחרות הצעירות של פורטוגל החל מהנבחרת עד גיל 16 ועד הנבחרת עד גיל 21. באוקטובר 2021 זכה לזימון ראשון לנבחרת הבוגרת. ב-9 באוקטובר ערך את הופעתו הבכורה בבוגרת בניצחון 3–0 על  במשחק ידידות.

נכלל בסגל נבחרת פורטוגל לטורניר מונדיאל 2022 בו כבש שני שערים.

נכלל בסגל נבחרת פורטוגל לטורניר יורו 2024.

## סטטיסטיקות קריירה
### מועדונים
מעודכן ל-1 במרץ 2026

### נבחרת
מעודכן ל-16 בנובמבר 2025

## תארים
### קבוצתיים
;ספורטינג ליסבון
* גביע הליגה הפורטוגלית: 2017/18

;מילאן
* סרייה א': 2021/22
* הסופר קאפ האיטלקי: 2025
**[[נבחרת פורטוגל בכדורגל|נבחרת פורטוגל]]**

* ליגת האומות: 2024/2025
;נבחרת פורטוגל עד גיל 17
* אליפות אירופה בכדורגל עד גיל 17: 2016

### אישיים
* שחקן העונה בסרייה א': 2021/22
* כדורגלן השנה בליגה האיטלקית: 2022
* שחקן החודש בסרייה א': אוקטובר 2022, אפריל 2023, אוגוסט 2023
* שער החודש בסרייה א':ספטמבר 2022
* מלך הבישולים בסרייה א': 2023/24

;שיאים
* הגול המהיר בהיסטוריה בסרייה א': תוך 6.2 שניות מפתיחת המשחק של מילאן מול ססואולו בעונת 2020/21

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני ליל
קטגוריה:כדורגלני מילאן
קטגוריה:כדורגלני נבחרת פורטוגל
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים פורטוגזים בצרפת
קטגוריה:ספורטאים פורטוגזים באיטליה
קטגוריה:פורטוגזים שנולדו ב-1999